Projekts

**Ministru kabineta noteikumu projekta
“Grozījumi Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Mikrouzņēmumu nodokļa likuma (turpmāk – Likums) 6.panta pirmā un 6.1 daļa un pārejas noteikumu 23.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mikrouzņēmumu nodokļa maksātāji patstāvīgi aizpilda mikrouzņēmumu nodokļa deklarāciju, kuras veidlapu apstiprina Ministru kabineta 2014.gada 8.aprīļa noteikumi Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”.1. Saskaņā ar Likuma 6.panta pirmo daļu mikrouzņēmumu nodokļa likme ir 15 procenti. Saskaņā ar Likuma pārejas noteikumu 23.punktu 2017.gadā mikrouzņēmumu nodokļa likme mikrouzņēmuma apgrozījumam līdz 7000 *euro* ir 12 procenti.

Tādējādi visiem mikrouzņēmumu nodokļa maksātājiem, aizpildot mikrouzņēmumu nodokļa ceturkšņa deklarācijas par 2017.gadu, mikrouzņēmuma apgrozījumam līdz 7000 *euro* mikrouzņēmumu nodokļa likme būs 12 procenti, izņemot gadījumus, ja tiek pārsniegts kāds no Likumā noteiktajiem ierobežojumiem vai mikrouzņēmumu nodokļa maksātāja statuss tika saglabāts nepamatoti un tādējādi jāpiemēro paaugstināta mikrouzņēmumu nodokļa likme.Ievērojot minēto, jānodrošina iespēja mikrouzņēmumam mikrouzņēmumu nodokļa deklarācijā norādīt informāciju par attiecīgu mikrouzņēmuma ceturkšņa apgrozījumu, kuram piemēro 12 vai 15 procentu mikrouzņēmumu nodokļa likmi.1. Nosakot Likumā minimālo mikrouzņēmumu nodokļa maksājumu 50 *euro* apmērā, vienlaikus tika noteikti izņēmumi, kad minēto nodokļa maksājumu nepiemēro, t.i., saimnieciskās darbības uzsākšanas vai izbeigšanas gadā. Aizpildot mikrouzņēmumu nodokļa deklarāciju Valsts ieņēmumu dienesta Elektroniskās deklarēšanas sistēmā, minimālā nodokļa maksājuma aprēķins un izņēmumu piemērošana tiek veikta automātiski.

Likums ir papildināts ar 6.panta 6.1daļu, kas nosaka papildu izņēmumus, t.i., sākot ar 2017.gada 1.janvāri, nepiemēro minimālo mikrouzņēmumu nodokļa maksājumu 50 *euro* apmērā proporcionāli par tām taksācijas gada kalendāra dienām, kurās nodokļa maksātājs kopj bērnu līdz divu gadu vecumam, kā arī pārejošas darbnespējas, grūtniecības un dzemdību atvaļinājuma kalendāra dienām, par kurām tam ir izsniegta darbnespējas lapa “B”.Lai arī turpmāk nodrošinātu automātisku minimālā mikrouzņēmumu nodokļa aprēķinu Valsts ieņēmumu dienesta Elektroniskās deklarēšanas sistēmā, aizpildot mikrouzņēmumu nodokļa deklarācijas 16.rindu “Aprēķinātais mikrouzņēmumu nodoklis ceturksnī kopā (15. r.) vai aprēķinātā nodokļa summa, ja piemēro Mikrouzņēmumu nodokļa likuma 6.panta piekto, sesto un 6.1daļu”, tiks izveidota funkcionalitāte, lai automātiski ielasītu Valsts ieņēmumu dienesta rīcībā esošo informāciju par nodokļa maksātāja bērna kopšanas atvaļinājuma, arī darbnespējas lapas “B” periodiem. Savukārt, ja minētās informācijas vēl nebūs Valsts ieņēmumu dienesta rīcībā, nodokļa maksātājam būs iespēja pašam pievienot periodus par bērna kopšanas atvaļinājuma un darbnespējas lapas “B” periodiem šim nolūkam izveidotajā tabulā. Minimālais nodoklis tiks automātiski samazināts atbilstoši tabulā norādītajai informācijai. Aizpildot mikrouzņēmumu nodokļa deklarāciju papīra dokumenta veidā, maksājamo mikrouzņēmumu nodokļa apmēru nodokļa maksātājs aprēķina patstāvīgi. 1. Valsts ieņēmumu dienests saskaras ar gadījumiem, kad mikrouzņēmumu nodokļa maksātāji nepareizi aizpilda mikrouzņēmumu nodokļa deklarāciju gadījumos, kad darbinieka mēneša ienākums pārsniedz 720 *euro*, tādējādi aprēķinot papildu nodokli par pārsniegumu arī gadījumā, kad ir izpildīts Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu. Ņemot vērā, ka Valsts ieņēmumu dienesta informācijas sistēmās minētajā gadījumā kļūdas pazīme netiek norādīta, atbilstoši Likuma 4.panta astotajā daļā noteiktajam mikrouzņēmumu nodokļa maksātājs ar nākamo taksācijas periodu zaudē mikrouzņēmumu nodokļa maksātāja statusu. Savukārt saskaņā ar Likuma 7.panta sesto daļu pēc šā panta piektajā daļā noteiktā termiņa izbeigšanās mikrouzņēmumam ir tiesības iesniegt tikai tādus mikrouzņēmumu nodokļa deklarācijas precizējumus, kas nemaina vai palielina maksājamā nodokļa apmēru.

Tādējādi mikrouzņēmums zaudē mikrouzņēmumu nodokļa maksātāja statusu arī gadījumā, kad tam ir tiesības būt mikrouzņēmumu nodokļa maksātājam, ja ir kļūdaini piemērojis paaugstinātu nodokļa likmi par darbinieka mēneša ienākuma pārsniegumu un mēneša laikā no deklarācijas iesniegšanas noteiktā termiņa nav to precizējis. Turklāt, zaudējot mikrouzņēmumu nodokļa maksātāja statusu, šo kļūdu mikrouzņēmumam nav tiesību labot.Lai novērstu šādus gadījumus, nepieciešams Valsts ieņēmumu dienesta Elektroniskās deklarēšanas sistēmā nodrošināt iespēju mikrouzņēmumu nodokļa deklarācijā ienākumam, kas pārsniedz 720 *euro*, izvēles laukā izdarīt attiecīgu izvēli, ka Likumā noteiktais 720 *euro* ierobežojums nav pārsniegts, ja ir izpildīts Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu, vai ir pārsniegts, ja minētais nosacījums nav izpildīts un tādējādi mikrouzņēmums pamatoti ar nākamo taksācijas periodu zaudē mikrouzņēmumu nodokļa maksātāja statusu.Ja mikrouzņēmumu nodokļa deklarācija tiks iesniegta papīra dokumenta veidā, informāciju par darbinieka ienākuma pārsnieguma iemeslu varēs norādīt rakstiski vai arī Valsts ieņēmumu dienesta amatpersona sazināsies telefoniski, lai precizētu iemeslu. Noteikumu projekta mērķis ir saskaņot mikrouzņēmumu nodokļa deklarācijas veidlapu un tās aizpildīšanas kārtību atbilstoši Likumā noteiktajam regulējumam.Noteikumu projekts paredz papildināt mikrouzņēmumu nodokļa deklarācijas veidlapas paraugu un noteikt tās aizpildīšanas kārtību, tādējādi nodrošinot:1. mikrouzņēmumu nodokļa likmes piemērošanu atbilstoši Likuma 6.panta pirmajā daļā un pārejas noteikumu 23.punktā noteiktajam;
2. minimālā mikrouzņēmumu nodokļa 50 *euro* automātisku piemērošanu, ņemot vērā Likuma 6.panta sestajā un 6.1daļā noteiktos izņēmumus;
3. mikrouzņēmumam iespēju Valsts ieņēmumu dienesta Elektroniskās deklarēšanas sistēmā mikrouzņēmumu nodokļa deklarācijā norādīt informāciju par to, vai mikrouzņēmuma darbiniekam Likumā noteiktais mēneša ienākuma ierobežojums 720 *euro*:

- pārsniegts pamatoti, jo ir izpildīts minētā Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu;- pārsniegts nepamatoti un tādējādi ir pienākums piemērot palielinātu mikrouzņēmumu nodokļa likmi, attiecīgi mikrouzņēmums ar nākamo taksācijas gadu zaudē mikrouzņēmumu nodokļa maksātāja statusu.Ņemot vērā grozījumus, mikrouzņēmumu nodokļa deklarācijas veidlapa izteikta jaunā redakcijā.Noteikumu projektā noteikto mikrouzņēmumu nodokļa deklarāciju aizpilda par 2017.taksācijas gadu un turpmākajiem taksācijas gadiem. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji, kuriem piešķirts mikrouzņēmumu nodokļa maksātāja statuss un kuri plāno iegūt mikrouzņēmumu nodokļa maksātāja statusu |
| 2. | Tiesiskā regulējuma ietekme uz tautsaimniecību un administratīvo slogu | 1. 2017.gadā mikrouzņēmumu nodokļa deklarācijā mikrouzņēmuma apgrozījums, kas no gada sākuma nepārsniedz 7000 *euro*, jānorāda mikrouzņēmumu nodokļa deklarācijas 5.rindā (apgrozījumam piemēro 12 procentu nodokļa likmi), attiecīgi apgrozījums no 7000,01 līdz 100 000 *euro* – 5.1rindā (apgrozījumam piemēro 15 procentu nodokļa likmi). Savukārt, sākot ar 2018.gadu un turpmāk, mikrouzņēmumu nodokļa deklarācijā mikrouzņēmuma apgrozījums, kas no gada sākuma nepārsniedz 100 000 *euro*, jānorāda 5.1rindā, attiecīgi 5.rinda nebūs jāaizpilda.Tādējādi faktiski ir jāaizpilda mikrouzņēmumu nodokļa deklarācijas 5. vai 5.1 rinda, un mikrouzņēmumu nodokļa deklarācijas aizpildīšanai patērētais laiks un administratīvais slogs nemainās.2. Aprēķins par minimālo mikrouzņēmumu nodokli 50 *euro* apmērā tiek veikts automātiski, tai skaitā ievērojot izņēmumu, kad to nepiemēro, t.i., saimnieciskās darbības uzsākšanas un izbeigšanas gadā. Piemērojot papildu izņēmumu, kas paredz nepiemērot minimālo nodokļa maksājumu proporcionāli par tām taksācijas gada kalendāra dienām, kurās mikrouzņēmumu nodokļa maksātājs kopj bērnu līdz divu gadu vecumam, kā arī pārejošas darbnespējas, grūtniecības un dzemdību atvaļinājuma kalendāra dienām, par kurām tam ir izsniegta darbnespējas lapa “B”, arī turpmāk minētā nodokļa aprēķins Valsts ieņēmumu dienesta Elektroniskās deklarēšanas sistēmā tiks veikts automātiski, atbilstoši automātiski ielasītai Valsts ieņēmumu dienesta rīcībā esošajai informācijai par nodokļa maksātāja bērna kopšanas atvaļinājuma un darbnespējas lapas “B” periodiem, kā arī nodokļu maksātāja deklarētajai informācijai, ja tās uz deklarēšanas brīdi nebūs Valsts ieņēmumu dienesta rīcībā.3. Tiem mikrouzņēmumu nodokļa maksātājiem, kuri būs norādījuši mikrouzņēmuma darbiniekam darba algu, kas pārsniedz mēneša ienākuma ierobežojumu 720 *euro*, papildus Valsts ieņēmumu dienesta Elektroniskās deklarēšanas sistēmā būs jānorāda pārsnieguma pamatotība, izdarot attiecīgu izvēli, tādējādi novēršot gadījumus, kad mikrouzņēmums nepamatoti zaudē mikrouzņēmumu nodokļa maksātāja statusu.Izdarot attiecīgu izvēli Valsts ieņēmumu dienesta Elektroniskās deklarēšanas sistēmā, tiks ietaupīts mikrouzņēmumu nodokļa maksātāja laiks, kas tiek patērēts, papildus paskaidrojot nodokļu administrācijai iemeslu par mikrouzņēmumu darbinieka mēneša ienākuma ierobežojuma 720 *euro* pārsniegumu, turklāt pilnībā tiks novērsta situācija, kad nodokļa maksātājs nepamatoti zaudē mikrouzņēmumu nodokļa maksātāja statusu.Ievērojot minēto, administratīvās izmaksas, aizpildot mikrouzņēmumu nodokļa deklarācijas 5. vai 5.1 rindu, kā arī 7.rindā, ja nepieciešams, izdarot atzīmi par darbinieka ienākuma pārsnieguma iemeslu, fiziskajām personām gada laikā nepārsniedz 200 *euro*, savukārt juridiskajām personām – 2000 *euro*.Savukārt, aizpildot mikrouzņēmumu nodokļa deklarācijas 16.rindu, administratīvās izmaksas nerodas, jo faktiski informācija par darbnespējas lapu “B” un bērna kopšanas atvaļinājumu tiek aizpildīta automātiski, attiecīgi automātiski tiek samazināts maksājamais minimālā mikrouzņēmumu nodokļa apmērs. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  | 0 | 0 | 0 |
| 3.3. pašvaldību budžets  |  | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija |  Nepieciešamo izmaiņu veikšanai Valsts ieņēmumu dienesta informācijas sistēmās 2017.gadā nepieciešams papildu finansējums 45 457 *euro* apmērā, tajā skaitā:* 16 970 *euro* apmērā izmaiņām Elektroniskās deklarēšanas sistēmā (EDS);
* 21 063 *euro* apmērā izmaiņām Nodokļu informācijas sistēmā (NIS);
* 3 636 *euro* apmērā izmaiņām Audita atbalsta informācijas sistēmā (ASIS);
* 3 788 *euro* apmērā izmaiņām Datu noliktavas sistēmā (DNS).

|  |  |  |  |
| --- | --- | --- | --- |
| IS | 1 p/d vidējais izcenojums, EUR ar PVN | Darbietilpības apjoms (p/d) | Kopējās izmaksas, EUR ar PVN |
| projektēšana | programmē-šana |
| Elektroniskās deklarēšanas sistēmā (EDS) | 308,55 | 55 | 16 970 |
| Nodokļu informācijas sistēmā (NIS) | 382,97 | 55 | 21 063 |
| Audita atbalsta informācijas sistēma (ASIS) | 363,61 | 3 | 7 | 3 636 |
| Datu noliktavas sistēmā (DNS) | 315,68 | 3 | 9 | 3 788 |
| Kopā |  | 6 | 126 | 45 457 |

Nepieciešamais finansējums 45 457 *euro* apmērā, lai veiktu izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros, un papildu finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi 2017.gada 10.janvārī publicēta Finanšu ministrijas tīmekļa vietnē sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības viedoklis nav saņemts. |
| 3. | Sabiedrības līdzdalības rezultāti |  Projekts šo jomu neskar |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Finanšu ministre D.Reizniece-Ozola

Riekstiņa 67121816

Inese.Riekstina@vid.gov.lv